Alertă falsă cu bombă la Summit-ul G7: 100 de persoane au fost evacuate.
Totul a pornit de la un pachet suspect. Pachetul de la care a pornit alarma a fost declarat sigur de către o echipă Royal Navy Explosive Ordnance Disposal. Oamenii legii au deschis o anchetă penală.
O alertă falsă cu bombă la Summit-ul G7, organizat la Cornwall, a dus la evacuarea a 100 de persoane, scrie BBC.Aproximativ 100 de persoane au fost mutate de la hotelul Falmouth, joi dimineața, după ce a fost găsit un pachet suspect, a anunțat poliția.Falmouth găzduiește centrul media pentru summitul G7, care va începe vineri în Golful Carbis, din Regatul Unit.Pachetul de la care a pornit alarma a fost declarat sigur de către o echipă Royal Navy Explosive Ordnance Disposal.Poliția din Cornwall precizează că ofițerii au fost chemați la hotel la ora locală 3.55.Un purtător de cuvânt al poliției a scris pe Twitter: "Un gardian va rămâne acolo până când obiectul va fi îndepărtat. În prezent, credem că acesta a fost un incident fals și a fost lansată o anchetă penală".